રેન્ડીએ જેઈ અને સ્વજનોને કહ્યું, “અત્યારે મારાં આ બાળકો નાનાં છે, એ મોટા થશે ત્યારે એમની પાસે પિતાની કેવી યાદગીરી હશે? તેઓ બીજા પાસેથી જે કંઈ સાંભળશે, તેનાં આધારે જ મને ઓળખશે. મારા આ અંતિમ પ્રવચનની સીડી અને મારી જીવનયાત્રાના સમગ્ર અર્કસમું પ્રવચન એમને મારે વિશે સ્પષ્ટ, પ્રત્યક્ષ અને સચોટ ખ્યાલ આપશે. હું મારે વિશે એમને કંઈક કહીશ, તેના કરતાં વધારે ઊંડી અસર આ સીડી પરના પ્રવચન દ્વારા થશે. મારાં આ બાળકો પોતાના પિતા કેવા હતા, તેનો નિર્ણય પોતાની જાતે જ કરી શકશે, આ કેટલી મોટી વાત ગણાય.”